cyanic-selkie/wikianc huggingface dataset:
Խիլոթորաքս
Ախտաբանական անատոմիա
Ախտաբանական փոփոխությունների աստիճանը, որոնք ձևավորվում են խիլոթորաքսի ժամանակ, կախված են վերջինիս առկայության տևողությունից։ Առաջին օրերի ընթացքում կրծքային ծորանով խիլուսի արտահոսքը շրջակա հյուսվածքների վրա էական ազդեցություն չի թողնում։ Հետագայում դիտվում է ավիշով միջփակեղային տարածությունների հագեցում և բջջանքային տարածության ներծծում։ Հետագայում, խիլոթորաքսի ավելի երկարատև առկայության դեպքում առաջանում է միջնորմային պլևրայի այտուց, վերանում է վերջինիս առնաձգականությունը և այն դառնում է ախտաբանական փղրուն։ Առպատային թոքամիզը ևս ենթարկվում է այդպիսի փոփոությունների, ինչը հատկապես արտահայտված է թոքամզի՝ ստոծանուն մոտ ստորին հատվածներում, որտեղ տեղի է ունենում խիլուսի և ֆիբրինի մակարդուկների ձևավորում։ Խիլուսի երկարատև արտահոսքից ճնշված թոքը դառնում է ռիգիդ, ինչը հանգեցնում է նրա առանձգականության վերացման։ Ընդերային թոքամզում զանգվածային նստվածքների առկայությունը հանգեցնում է թոքի ինքնուրույն ուղման էականորեն դժվարեցման՝ նույնիսկ խիլուսի հեռացումից հետո ։
Կլինիկական պատկեր
Խիլոթորաքսը հազվադեպ է ընթանում անախտանիշ։ Կլինիկական պատկերը, առաջին հերթին, պայմանավորված է թոքամզի խոռոչում հեղուկի կուտակմամբ, ինչը հանգեցնում է թոքի սեղման և միջնորմի տեղաշարժման՝ այդպիսով առաջացնելով շնչառական անվավարարություն և հեմոդինամիկայի խանգարում, ինչպես նաև կախված է մեծ քանակությամբ ավիշի և իր կոմպոնենտների կորստով։ Դեպքերի մեծամասնությունում մինչև թոքամզում մեծ քանակությամբ խիլյոզ արտաքիրտի կուտակումը, պացիենտի մոտ գանգատները կարող են բացակայել։ Այդպիսի գաղտնի շրջանի միջին տևոությունը, սկսած խիլուսի արտահոսքից մինչև կլինիկական ախտանիշների առաջացումը, տևում է մոտ 7–10 օր ։
Պացիենտները գանգատվում են հևոցից, ընդհանուր թուլությունից, քաշի կորստից։ Զննելից հայտնաբերվում է մաշկային ծածկույթների գունատություն, տախիկարդիա, հիպովոլեմիայի և սիրտ–թոքային անբավարարության նշաններ։ Կրծքային ծորանի՝ կրծքավանադակում տեղակայման առանձնահատկություններից է այն, որ վերջինիս վերին հատվածի (V կրծքաին ողի մակարդակից վերև) ամբողջականության խանգարման  դեպքում զարգանում է ձախակողմյան խիլոթորաքս, իսկ ստորին հատվածի վնասումից՝ աջակողմյան հիդրոթորաքս։ Աջակողմյան հիդրոթորաքսի դեպքում կլինիկական արտահայտություններն ավելի արտահայտված են, քան ձախակողմյանի դեպքում, ինչը բացատրվում է ստոծանու ձախ գմբեթի առավել մեծ հարմարողականությամբ և խիլուսի՝ ձախ թոքամզայյին խոռոչում կուտակման դեպքում միջնորմի ավելի քիչ տեղաշարժով։ Ախտանիշերի արտահայտվածությունը կախված է արտահոսող ավիշի ծավալից   ։
Օրգանիզմի կողմից մեծ քանակությամբ ճարպի, սպիտակուցների, էլեկտրոլիտների, միկրոէլեմենտների և հեղուկի կորստի պատճառով զարգանում են ընդհանուր խանգարումներ, որոնք հանգեցնում են հիվանդների հյուծման։ Պացիենտները գանգատվում են ընդհանուր թուլությունից, մարմնի քաշի իջեցումից, քաղցի շարունակական զգացումից ։
Այդպիսի պացիենտների զննման ժամանակ նկատվում է մարմնի քաշի իջեցում, մաշկային ծածկույթների գունատություն և չորություն, իսկ որոշ դեպքերում՝ ակրոցիանոզ, օրգանիզմի ընդհանուր ջրազրկման նշաններ։ Հիվանդները հաճախ փորձում են պառկել հիվանդ կողմի վրա, կրծքավանդակի փոքր ինչ բարձրացրած դիրքով, որպեսզի մասնակի նվազեցնեն խիլուսի կողմից թոքի սեղմումը և միջնորմի տեղաշարժը, այդպիսով հեշտացնելով շնչառությունը։ Կրծքավանդակի այն կեսը, որն ախտահարված է խիլոթորաքսով, փոքր ինչ հետ է մնում շնչառական ակտից, ինչպես նաև այդ կողմում նկատվում է միջկողային տարածությունների լայնացում և որոշ չափով արտափքում, կրծքավանդակի ստորին հատվածի ծավալի մեծացում ։
Ֆիզիկալ զննման ժամանակ, աուսկուլտատիվ որոշվում է ախտահարված կողմում շնչառության թուլացում, ընդհուպ մինչև լրիվ վերացում՝ խիլուսի արտահայտված կուտակման դեպքում։ Պերկուտոր ախտահարված կողմում նկատվում է պերկուտոր հնչյունի թուլացում, ինչը կարող է փոփոխվել հիվանդի մարմնի դիրքի փոփոխման հետ միաժամանակ ։ Թոքամզի խոռոչում արտահայտված սերտաճումների բացակայության դեպքում պերկուտոր հնչյունի կարճացումը փոփոխության է ենթարկվում ախտահարված կողմի կրծքավանդակի ստորին հատվածներից դեպի վերին հատվածներ․ այդ ուղղությամբ պերկուտոր հնչյունի բարձրությունն ավելանում է, բթության վերին սամանը սահմանափակվում է խիլյոզ հեղուկի կուտակմամբ և համապատասխանում է Դամուազոյի գծին, որի վերին կետը տեղակայվում է հետին անութային գծով, որտեղից պերկուտոր բթության սահմանը թեքորեն իջնում է երկու կողմերով, դեպի ետ (ողնաշար), դեպի առաջ (կրծքավանդակ)։ Ձայնային դողոցը խիլոթորաքսի շրջանում էապես թուլացած է ։
Տարբերում են խիլոթորաքսի մի քանի կլինիկական ընթացք․ սուր, ենթասուր և քրոնիկ։ Քրոնիկ ընթացքը բնութագրվում է խիլուսի ներհոսով և մասնակի հետներծծմամբ, նկատվում է տարբեր, երկարատև ընթացք ունեցող հիվանդությունների և կրծքավանդակի ուռուցքների ժամանակ, որոնք հանգեցնում են կրծքային ծորանի վնասման։ Խիլոթորաքսի սուր և ենթաուր զարգացումը, որպես կանոն, կապված է լինում կրծքավանդակի բաց կամ փակ վնավասծքի հետ, որոնք հանգեցնում են կրծքային ծորանի վնասման ։
Պահպանողական բուժում
Խիլոթորաքսի պահպանողական բուժումը կատարվում է թոքամզային խոռոչի պունկցիաոյվ կամ թոքամզային խոռոչի դրենավորմամբ՝ ավիշի հեռացման, թոքի ուղղման և միջնորմի դիրքի կարգավորման նպատակով։ Դադարեցվում է բերանի միջոցով սնուցումը, կատարվում է պարէնտերալ (արտաաղիքային) սնուցում, կորցրած ավիշի հետևանքների փոխհատուցում, երակային ճնշման իջեցում՝ կրծքային ծորանով ավիշի արտահոսքի օպտիմալ պայմանների ստեղծման նպատակով, ներթոքամզային սկլերոզացնող նյութերի ներմուծում՝ թոքամզի խոռոչի խցանման և միջնորմում սպիական փոփոխությունների զարգացման նպատակով։ Պահպաողական բուժման տևողությունը չպետք է գերազնցի 2–3 շաբաթը, քանի որ ավիշի և դրա հետ միասին սպիտակուցների, ճարպերի, էլեկտրոլիտների և ջրի արտահայտված կորստի հետևանքով զարգանում է հիվանդի հյուծում։ Բացի այդ, հաճախ կատարվող թոքամզային խոռոչի պունկցիան կամ թոքամզային խոռոչի դրենավորումը կարող են մեծացնել թոքամզի խոռոչի ինֆեկցման ռիսկը  ։
Այն պացիենտների մոտ, որոնց խիլոթորաքսն առաջացել է չարորակ նորագոյացության պատճառով, որը ենթակա չէ վիրահատման, նշանակվում է ճառագայթային թերապիա ։
Մանկաբուժական պրակտիկայում բավական լայնորեն կիրառվում է սոմատոստատին և նրա անալոգ՝ օկտրեոտիդը, որը երեխաներին նշանակվում է յաթրոգեն, հետվիրահատական խիլոթորաքսի դեպքում ։
Վիրահատական բուժում
Վիրահատական բուժումը ցուցված է այն դեպքում, երբ 7 օրերի ընթացքում, չնայած պահպանողական բուժմանը, թերապևտիկ ազդեցությունը բացակայում է և պահպանվում է ավիշի դուրս բերումը։ Կրծքային ծորան իամբողջականության խախտման և խիլոթորաքսի զարգացման դեպքում կատարվում է արմատական վիրահատական միջամտություն, որի ժամանակ կրծքային ծորանը կապվում է ավիշի հոսքից վերև (մոտակա կար) և ներքև (հեռակա կար)։ Կրծքային ավշային ծորանի կապումը հնարավոր է բոլոր մակարդակների վրա, առանց հետագա ֆունկցիոնալ խանգարումների, որը պայմանավորված է կոլատերալ ուղիների և հավելյալ ավշաերակային բերանակցումների առկայությամբ։ Կրծքային ծորանի դեֆեկտի տեղակայումը ավելի հստակ որոշելու նպատակով, վիրահատությունից 2–3 ժամ առաջ պացիենտին տալիս են 100-200մլ ձիթապտղի ձեթ կամ սերուցք։ Այն դեպքերում, երբ հյուսվածքների այտուցի հետևանքով կրծքային ծորանի վնասման հատվածում դեֆեկտի հայտնաբերումը դժվարեցած է, կատարվում է վերստոծանիական լիգատուրայի տեղադրում    ։
Խիլոթորաքսի այլ վիրահատական միջամտություններին կարելի է դասել պլևրոպերիտոնեալ շունտավորումը, պլևրէկտոմիան, պլևրոդեզը՝ կենսասոսինձի կամ տալկի օգտագործմամբ ։
Կանխատեսում
Անցյալում խիլոթորաքսից մահացությունը երկար ժամանակ կազմում էր 50–100%, ինչ պայմանավորված էր օրգանիզմից խիլյոզ հեղուկով ճարպերի, սպիտակուցների արտահատված կորստի հետևանքով առաջացած հիպոլիպիդեմիայով և հիպոպրոտեինեմիայով
Ներկայումս, վիրահատական միամտությունից հետո, խիլոթորաքսի դեպքում կանխատեսումը դեպքերի մեծամասնությունում բարենպաստ է։ Երբեն հնարավոր է հիվանդության ռեցիդիվ, որը պայմանավորված է կրծքային ծորանի և նրա կոլատերալների անատամիական փոփոխություններով, ինչպես նաև փականների բացակայությամբ, որոնք խոչնդոտում են ավիշի հետհոսքը, կրծքային ծորանի միջին հատվածում ։
Արտաքին հղումներ
Կատեգորիա:Թոքերի հիվանդություններ Կատեգորիա:Սիրտ-անոթային հիվանդություններ
Ռոժեկուր
Ռոժեկուր (Rogécourt), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Տերնիե կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02651:
Բնակչություն
2010 թվականին բնակչությունը կազմել է 86 մարդ ։
Տնտեսություն
2010 թվականի տվյալներով 57 աշխատունակ բնակիչներից 39-ը (15-64 տարեկան) տնտեսապես ակտիվ են, 18-ը՝ պասիվ (ակտիվության ինդեքսը՝ 68,4 %, 1999 թվականին 72,9 % էր)։ 39 ակտիվ բնակիչներից 36-ը (19 տղամարդ և 17 կին) աշխատում են, գործազուրկ էր 3-ը (2 տղամարդ և 1 կին)։ 18 պասիվներից 3-ը աշակերտներ և ուսանողներ են, 12-ը՝ թոշակառուներ, 3-ն էլ պասիվ են այլ պատճառներով ։
Արտաքին հղումներ
Կատեգորիա:Ֆրանսիայի կոմունաներ Կատեգորիա:Ֆրանսիայի բնակավայրեր Կատեգորիա:Էնա գավառի բնակավայրեր
Shine (երգ, Տոլմաչովա քույրեր)
«Shine» (հայերեն՝ Շողա), Տոլմաչովա քույրերի երգը, որով նրանք ներկայացրել են Ռուսաստանը Եվրատեսիլ 2014 երգի մրցույթին Կոպենհագենում, Դանիա   ։ Երգի խոսքերը գրվել են Ջոն Բալլարդի, Ռալֆ Չարլիի և Գերարդ Ջամես Բորգի կողմից, իսկ երգի երաժշտության հեղինակներն են Ֆիլիպ Կիրկորովը և Դիմիտրիս Կոնտուպոլոս։
Ծանոթագրություններ
Կատեգորիա:Եվրատեսիլ 2014 երգի մրցույթի երգեր Կատեգորիա:2014 երգեր
Համին
Համին  (حمين), քաղաք Սիրիայի Արաբական Հանրապետության Տարտուսի մարզում։ Հանդիսանում է Դուռեյքիշի գավառի 4 շրջաններից մեկի՝ Համինի շրջանի կենտրոնը։ Քաղաքի բնակչությունը 16 469 մարդ է ։
Քաղաքը գտնվում է Դուռեյքիշ-Տարտուս ճանապարհին։ Զարգացած է այգեգործությունը. մշակում են ձիթապտուղ, կիտրոնազգիներ, ինչպես նաև զբաղվում են հացահատիկային մշակաբույսերով (ցորեն, գարի)։
Ծանոթագրություններ
Կատեգորիա:Սիրիայի քաղաքներ Կատեգորիա:Դուռեյքիշի գավառ Կատեգորիա:Տարտուսի մարզ
Destiny’s Child խմբի սկավառակագրություն
Ամերիկյան Destiny's Child R&B խմբի սկավառակագրություն։
Արտաքին հղումներ
A To retrieve New Zealand’s Albums/Singles certifications, select the field Top 50 Albums Chart (for albums) and Top 50 Singles Chart (for singles) along with the following listed below:
Կատեգորիա:Սկավառակագրություններ
Բհեգմա
Բհեգմա, լիճ Կիլիկիայում, Տարսոն քաղաքից հարավ։ Նշանակված է Կիպերտի քարտեզում՝ Bhegma ձևով ։
Ծանոթագրություններ
Կատեգորիա:Թուրքիայի լճեր Կատեգորիա:Մերսինի նահանգ
Մելիսանտի
Մելիսանտի (հունարեն՝ Μελισσάνθη, իսկական անուն-ազգանունը՝ Էվա Կուգիա-Սկանդալակի Ήβη Κούγια - Σκανδαλάκη, ), 20-րդ դարի հույն բանաստեղծուհի, թատերագիր, մանկավարժ, թարգմանչուհի ։
Կենսագրություն
Էվա Կուգիան ծնվել ու մեծացել է Հունաստանի մայրաքաղաք Աթենքում։ Մանուկ հասակից երաժշտության, նկարչության, բալետի, դասական պարերի դասեր է առել։ 1923-1924 թվականներին Շվեյցարիայի առողջարաններից մեկում բուժվել է տուբերկուլյոզից ։
Ֆրանսերեն, անգլերեն ու գերմաներեն է սովորել և ֆրանսիական գրականություն ուսումնասիրել Աթենքի ֆրանսիական ինստիտուտում և Abendschule-ում, ապա դասավանդել է Հունաստանի մայրաքաղաքի միջնակարգ դպրոցներում։ Միաժամանակ թերթերում ու գրական ամսագրերում հանդես է եկել քննադատական հոդվածներով ու թղթակցություններով։ Իր ուժերը փորձել է նաև քնարերգության ասպարեզում և 1930 թվականին Մելիսանտի գրական կեղծանունով լույս է ընծայել իր առաջին բանաստեղծական ժողովածուն։ 1932 թվականին ամուսնացել է փաստաբան և քաղաքական գործիչ Յանիս Սկանդալակիսի (Ιωάννη Σκανδαλάκη) հետ։
Ստեղծագործություններ
Phōnes entomou («Միջատների ձայները») խորագիրը կրող բանաստեղծական առաջին ժողովածուին հաջորդել են ևս տասը ժողովածուներ; 1976 թվականին լույս է տեսել նաև նրա քնարերգության հատընտիրը՝ Ta poiimata tis Melissanthis 1930-1974 («Մելիսանտիի տաղերը») խորագրով։ Տաղանդավոր կին գրողը հեղինակել է նաև O mikros adhelfos («Փոքրիկ եղբայրը») թատերգությունը, որն արժանացել է «Սիկիարիդիո» մրցանակի։ Մելիսանտիի վաղ շրջանի գեղարվեստական ստեղծագործություններում արծարծվում են հավատին, դավանանքին առնչվող, կրոնական թեմաներ։ Ուշ շրջանի երկերում իրեն զգացնել է տալիս էքզիստենցիալիզմը ։
Թատերգություն
Այս ամենից զատ՝ Մելիսանտին հունարեն է թարգմանել արտասահմանյան անվանի բանաստեղծների, այդ թվում՝ Ռոբերտ Ֆրոսթի, Էմիլի Դիքինսոնի, Ռայներ Մարիա Ռիլկե մի շարք ստեղծագործություններ ։
Աղբյուրներ
Կատեգորիա:Հույն լրագրողներ Կատեգորիա:20-րդ դարի լրագրողներ Կատեգորիա:Հույն բանաստեղծներ Կատեգորիա:Հույն գրողներ
Լեդբալ
Լեդբալ (Ледбал), գետ Ռուսաստանում, հոսում է Վոլոգդայի մարզում, Ուստյուժենսկի շրջանում։ Գետաբերանը տեղակայված է Շուլմա գետի աջ ափում՝ 63 կմ հեռավորության վրա։ Գետի երկարությունը 25 կմ է։ Ավազանի տարածքը 103 կմ² է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.
Ույղուրներ
Ույղուրներ (, 维吾尔, Wéiwú'ěr; հին թյուրք. Uyγar ), բնիկ ժողովուրդ Արևելյան Ասիայում։ Հանդիսանում է Չինաստանի Սինցզյա-Ույղուրյան ինքնավար շրջանի հիմնական բնակչությանը։ Կրոնական առումով հարում են սուննի իսլամի։ Լեզուն Ույղուրերենն է, որը պատկանում է Թյուրքական լեզվախմբին
Մատերիա (ֆիզիկա)
Մատերիա (, թարգմանաբար՝ «նյութ»), ֆիզիկայի հիմնական հասկացություններից մեկը, ընդհանուր տերմին, ժամանակի և տարածության պարունակության բազմություն, որն ազդում է նրա հատկությունների վրա։ Հանդիսանում է ֆիզիկայի ուսումնասիրման առարկա, որտեղ դիտարվում է որպես գիտակցությունից անկախ օբյեկտիվ իրականություն։
Մատերիայի հասկացությունը ֆիզիկայի տարբեր բաժիններում
Մատերիայի սահմանումը ընդլայնվում էր գիտության տարբեր ոլորտների զարգացմանը զուգընթաց։ Հնում՝ դա օբյեկտներ էին, որոնց կարելի էր նկարագրել դասական հատկություններով (զանգված, ջերմաստիճան, բաժանելիություն և այլն)։ Նյուտոնի պատկերացումներում ժամանակը և տարածությունը ուսումնասիրվում էին առանձին։ Օպտիկայի, հատուկ և ընդհանուր հարաբերականության տեսության հասկացությունները կապվեցին գրավիտացիայի և ալիքների հետ։
Քվանտային ֆիզիկան, աստղաֆիզիկան և մեծ էներգիաների ֆիզիկան արտահայտում են այն ժամանակակից իմաստով և զբաղվում են մատերիայի նոր տեսակների ուսումնասիրմամբ ։
Մատերիայի հիմնական տեսակները։
Դաշտը՝ ի տարբերություն նյութի, չունի ներքին դատարկություններ, օժտված է բացարձակ խտությամբ։
Այս օբյեկտները ներմուծվել են աստղաֆիզիկական և տիեզերական որոշ երևույթների բացատրման համար։
Ծանոթագրություններ
Կատեգորիա:Նյութ Կատեգորիա:Ֆիզիկայի հասկացություններ
Չիվիտալուպարելլա
Չիվիտալուպարելլա  ( Civitaluparella), կոմունա Իտալիայում, գտնվում է Աբրուցո մարզում՝ Կիետիի գավառում ։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Գուգութ
Գուգութ, լեռ Հայաստանում, Լոռու մարզի Շնող գյուղից 7 կմ հարավ։ Լանջերն անտառածածկ են ։ Լեռան հարավարևելյան լանջին գտնվում է XII-XIII դդ. «Բովերի խեչ» գյուղատեղի, եկեղեցի, գերեզմանոց և խաչքարեր, ունեցող պատմական և մշակույթի անշարժ հուշարձանի կարգավիճակ ։ Գերեզմանոցը գտնվում է լեռան ստորոտին։ Գյուղը եղել է մետաղաձուլման կենտրոն։ Դամբարանադաշտ «Բրագձոր» գտնվում է Շնողից հարավ-արևմուտք, լեռան արևելյան ստորոտին, կատարվում են պեղումներ
Ծանոթագրություններ
Կատեգորիա:Լոռու մարզի լեռներ
Բղենո ջուր
Բղենո ջուր, գետակ Մեծ Հայքի Սյունիք աշխարհում։ Հավանաբար հոսում էր Ծղուկ և Բաղք-Աճանան գավառների սահմանային շրջանով և պատկանում էր Ողջի գետի ավազանին ։
Ծանոթագրություններ
Կատեգորիա:Հայկական լեռնաշխարհի գետեր
Երիտասարդ ընթերցող
Նկարում պատկերված է լիմոնի երանգով, դեղին ֆրեզավոր հագուստով անծանոթ աղջիկ, որը նստած է կիսադեմ՝ հենված մեծ, պատին հենած բարձին։ Ձախ ձեռքը հանգիստ դրված է արմնակալի վրա, իսկ աջ ձեռքում փոքրիկ գիրք է։ Մազերը մանուշակագույն ժապավենով հավաքված են շինյոնում։ Դեմքն ու հագուստը լուսավորված են առջևից, պատին աջից երևում է ստվեր։ Դեմքի վարդագույն երանգները նրան տալիս են վայելուչ նրբություն։ Ֆրագոնարը սևեռուն ուշադրություն է դարձրել աղջկա դեմքին, սակայն զգեստն ու բարձը դիտավորյալ նկարված են անփույթ վրձնահարվածներով, իսկ ֆրեզը շտապ ուրվագծված է վրձնի ծայրով։
Հավանաբար երիտասարդ ընթերցողը մարմնավորում է կանացի բնության բնական էությունը։ Ֆոնի մութ պատը հերոսուհու հետ ստեղծում է խորին հակադրություն՝ ընդգծելով նրա կորերը և ուրվագծերը, իսկ շինյոնը և երկարավուն ֆրեզավոր պարանոցը ուժեղացնում են կերպարի կանացիությունը։ Արդյոք աղջիկը կարդում է զվարճանքի կամ կրթական նպատակներով, մնում է անհասկանալի, քանի որ գրքի տեքստը պայմանական է։
Աշխատանքը պատկանում է ավելի շուտ ժանրային գեղանկարչությանը, քան դիմապատկերին, և անհայտ են մնում ինչպես նրա նկարելու հանգամանքները, այնպես էլ պատկերված կնոջ իրական լինելը ։ Պատկերի ռենտգենագրությունը ցույց է տվել, որ աղջկա գլուխը պատկերված է սկզբնական տարբերակի վերևում, որտեղ նա նայում է դիտորդին ։
Ավարտուն ակադեմիական աշխատանքի չլինելով հանդերձ՝ պատկերը հավանաբար անցել է մի քանի ֆրանսիացի կոլեկցիոներների և արվեստի ստեղծագործության առևտրականների ձեռքով։ Երբեմնի արժանահավատ սեփականատերերից մեկը՝ Թեոդոր Տյուֆեն, հայտնի ֆրանսիացի վիրաբուժ էր։ Մոտավորապես 1930 թվականին պատկերը գտնվել է ԱՄՆ-ում՝ McCann Erickson գովազդային գործակալության հիմնադիր Ալֆրեդ Էրիքսոնի հավաքածուում։ Նրա մահից հետո՝ 1936 թվականին, պատկերը ժառանգել է նրա կինը՝ Աննա Էդիթ Մաքքան Էրիքսոնը։ Աննայի մահից հետո 1961 թվականին Ալիսա Մելոն Բրյուսի (ամերիկացի միլիարդատեր Էնդրյու Մելոնի բարձրաշխարհիկ դուստրը, որը հայտնի էր մի շարք թանգարանների բազմաթիվ նվիրատվություններով) ֆինանսական աջակցությամբ պատկերը ձեռք է բերել Արվեստի ազգային պատկերասրահը (Վաշինգտոն) ։
Ծանոթագրություններ
Կատեգորիա:1769 նկարներ Կատեգորիա:Ժան Օնորե Ֆրագոնարի նկարներ Կատեգորիա:Վաշինգտոնի Արվեստի ազգային պատկերասրահի նկարներ
Անդրեյ Կոլպին
Անդրեյ Կոլպին (Колпин, Андрей Борисович, ), ռուս ռեժիսոր-մուլտիպլիկատոր և նկարիչ։
== Կենսագրություն == Ծնվել է 1964 թվականի փետրվարի 5–ին, Մոսկվայում։
1978 թվականին սովորել է Գայդարի անվան Մշակույթի տան Գեղարվեստի դպրոցում։
1987 թվականին ավարտել է Մոսկվայի Ն. Բաումանի անվան պետական տեխնիկական համալսարանը։ 1987-89 թվականներին աշխատել է Մոսկվայի Կիրառական մեխանիկայի գիտահետազոտական ինստիտուտում` որպես ինժեներ և դիզայներ։
1989 թվականին ավարտել է «Օդաչու» ստուդիային կից Անիմատորների դասընթացը (գեղարվեստական ղեկավարներ՝ Ա. Տատարսկի և Ի․ Կովալյով), 1995 թվականին ավարտել է Ռեժիսորների և սցենարիստների բարձրագույն դասընթացը (Ֆեոդոր Խիտրուկի արվեստանոցը), 1994 թվականին ավարտել է «Օդաչու» ստուդիային կից Անիմացիայի ուսուցիչների դասընթացը։
1989-1998 թվականներին եղել է «Օդաչու» ստուդիայի անիմատոր և նկարիչ (1990 թվականից՝ ռեժիսոր)։
1998-2001 թվականներին եղել է ընտանեկան և մանկական անիմացիոն սերիալների ռեժիսոր, գովազդների և պիլոտային ֆիլմերի ռեժիսոր և սցենարիստ՝ VARGA և MY FILM (Բուդապեշտ), RICHARD PURDUM PRODUCTION, TIGER ASPECT (Լոնդոն), Freakish Kid (Անգլիա) ստուդիաներում։ Դասավանդել է «Էկրանային տեխնոլոգիաների նոր դպրոցում» և «Անիմացիայի նոր դպրոցում»։
2001-2005 թվականներին համագործակցել է տարբեր ստուդիաների հետ Մոսկվայում և Սանկտ–Պետերբուրգում։ Մասնակցել է մոտավորապես 150 գովազդային ֆիլմերի ստեղծմանը, մի շարք միջազգային մրցույթների դափնեկիր է։ Եղել է «Նոր ականատես» և «Կրոկոդիլ» ամսագրերի պատկերազարդող–ծաղրանկարիչ։ Որպես ռեժիսոր աշխատում է անիմացիայի բոլոր ձևերով, բացի տիկնիկային և գեղանկարչային ձևերից։
Ֆիլմագրություն
Բեմադրող–ռեժիսոր
Սերիաների ռեժիսոր
Սցենարիստ
Արտաքին հղումներ
Կատեգորիա:Ռուս ռեժիսորներ Կատեգորիա:Ռուս մուլտիպլիկատորներ Կատեգորիա:Ռուս նկարիչներ
Ալֆի Ալեն
Ալֆի Ալեն (Alfie Allen, ), անգլիացի դերասան։ Առավել հայտնի է «Գահերի խաղ» հեռուստասերիալում Թեոն Գրեյջոյի դերով։
Ալֆի Ալենը ծնվել է Համերսինի շրջանում, Լոնդոն։ Պրոդյուսեր Էլիսոն Օուենի և կատակերգակ ու դերասան Կիտա Ալենի որդին է։ Նրա մեծ քույրը Լիլի Ալենն է, անգլիացի երգչուհի և երգերի հեղինակ, նրա մասին գրել է «Ալֆի» երգը, որը Alright, Still դեբյուտային ալբոմի տասնմեկերորդ երգն է։ Սովորել է Պորտսմութի St Johns College դպրոցում և Համփսթեդի գեղարվեստի քոլեջում։ 2002 թվականից մինչև 2010 թվականի ապրիլը հանդիպել է անգլիացի դերասանուհի Ջեյմի Ուինսթոնի հետ։ Այժմ նրա ընկերուհին մոդել Այոնա Էլիզաբեթն է։
Գործունեություն
Հետագայում դեռահասի դեր է խաղացել «Ալեն Կարի՝ ծխել թողնելու հեշտ ձևը» ֆիլմում։
Այնուհետև նկարահանվել է «Կոդի Բենքս գործակալը 2» (որի ռեժիսորը նրա հորեղբայր Քեվին Ալենն էր) և Իեն Մակյուենի գրքի էկրանավորում «Քավություն» ֆիլմերում։ BBC1 հեռուստաընկերության Casualty 1907 պատմական դրամայում խաղացել է Նոբի Կլարկի դերը։
2008 թվականի հունվարի 31-ից Չիչեսթրում փոխարինել է Դենիել Ռեդքլիֆին Equus պիեսում՝ հյուրախաղերով հանդես գալով ամբողջ երկրում ։
2009 թվականի ապրիլին Ուինսթոնի հետ նկարահանվել է Madness խմբի «Dust Devil» երգի տեսահոլովակում։ Խաղացել է նաև BBC2-ի Freefall հեռուստասերիալում։
2009 թվականի օգոստոսին հայտնի դարձավ, որ Ալենը HBO-ի «Գահերի խաղ» հեռուստասերիալում խաղալու է Թեոն Գրեյջոյի դերը. ֆիլմը նկարահանված է Ջորջ Մարտինի «Սառույցի և կրակի երգը» գրքաշարի հիման վրա ։
Ծանոթագրություններ
Կատեգորիա:Անգլիացի դերասաններ Կատեգորիա:21-րդ դարի դերասաններ Կատեգորիա:Անգլիացի կինոդերասաններ Կատեգորիա:Թատրոնի դերասաններ Կատեգորիա:Հեռուստատեսային դերասաններ Կատեգորիա:Բրիտանացի հեռուստատեսային դերասաններ
Իվիզավր
Իվիզավր (Ivysaur), առաջին սերնդի խոտ և թույն տեսակի պոկեմոն, որը պոկեմոնների ազգային ցանկում (հավաքագրված է պոկեդեքսում) հաշվառված է #002 կարգաթվի ներքո ։ Համարվում է «Պոկեմոն» ապրանքանիշի մանգայի և անիմեի կերպար։ Արտաքնուստ նման է սովորական դոդոշի, որն իր հերթին բնութագրվում է պարանոցի վրա ահռելի բույսով։ Հանդիպում է անտառային տարածքներում և ճահճուտներում, իսկ վայրի պոկեմոնի կարգավիճակով՝ բազմաթիվ այլ վայրերում։
Իվիզավրը պոկեմոնի զարգացման միջանկյալ աստիճանն է, որը զարգանում է Բուլբազավրից։ Վերջինս զարգանալով դառնում է Վենեզավր, որն էլ մեգա քարի ներգործությամբ վերածվում է Մեգա Բուլբազավրի։ Էվոլյուցիայի ընթացքում հատկությունները մեծապես չեն փոխվում՝ սակայն ավելանում են հարաբերական հատկությունները։
Նկարագրություն
Իվիզավրը չորքոտանի պոկեմոն է, որն արտաքնուստ նման է դինոզավրի ։ Ըստ կերպարի հեղինակի՝ Իվիզավրը ավելի շատ դոդոշ է, քան դինոզավր։ Պոկեմոնն ունի կապտականաչավուն գույնի մուգ բծերով մաշկ։ Գլխից փոքր-ինչ վեր նշմարվում է սև ներքին գունավորմամբ սրված ականջներն ու կարմիր աչքերը։ Ունի կարճ և կլորացված բերան, որի վրա նկատելի են վերին ծնոտից դուրս եկող երկու ժանիքատամները։ Իվիզավրը չորս ոտքերից յուրաքանչյուրի վրա առկա են երեքական եղունգներ։ Պարանոցի վրա է աճում է հսկայական բույսի կոկոն, որը շրջապատված է կանաչ տերևներով։ Ի տարբերություն Բուլբազավրի՝ Իվիզավրի կոկոնը համեմատաբար ավելի հասուն է, չնայած որ Վենեզավրի պարագայում արդեն իսկ այն վերածվում է ամբողջական բույսի ։
Հմտություններ
Իվիզավրն ունի ընդամենը մեկ տեխնիկական հնարք՝ աբիլիթի։ Դրանք հիմնականում կապված են վերջինիս բուսական առանձնահատկություններով ․
Անիմե
Ժամանակակից անիմեում Իվիզավրերն ընդգրկուն կերպով առաջին անգամ հանդիպում են «Պոկեմոն։ Ինդիգոների լիգա» եթերաշրջանի 51-րդ թողարկումում («Բուլբազավրերի խորհրդավոր պարտեզը»)։ Էպիզոդն ընդհանուր առմամբ նվիրված է էվոլյուցիայի նախապատրաստվող Էշ Կետչումի Բուլբազավրին։ Հանկարծակի Բուլբազավրի մոտ սկսում են նկատվել տարօրինակ նախանշաններ, որոնք պայմանավորված էին էնդերգոնիկական ռեակցիաների ընթացքում ֆոտոսինթետիկ գունանյութեր ճեղքմամբ։ Էշը մարտի դաշտում նկատում է պոկեմոնի տարօրինակությունների և վատ ինքնազգացողության մասին և վերջինիս տանում պոկեմոնների կենտրոն։ Այնտեղ Բուլբազավրը մանրակրկիտ կերպով հետազոտվում է և բժշկուհին միանգամից նկատում է, որ վերջինիս տարօրինակությունները պայմանավորված էր էվոլյուցիայի շեմին գտնվելու հանգամանքով։ Այնուամենայնիվ, անվտանգությունից ելնելով Էշը Բուլբազավրին թողում է պոկեմոնների կենտրոնում, սակայն ուշ գիշերը վերջինս փախչում է հիվանդանոցից։ Նրա փախուստը նկատում է Պիկաչուն, որը հետևելով Բուլբազավրին հայտնվում է Կանտոյի խորհրդավոր պարտեզում։
Առհասարակ, այդ պարտեզն անհասանելի էր մարդկանց համար, քանի որ ամեն տարի այնտեղ հավաքվում էին Էվոլյուցիայի նախապատրաստվող Բուլբազավրերը։ Էշը ևս շուտով իր ընկերների հետ մեկնում է պարտեզ և նկատում, որ Բուլբազավրերը՝ իրենց առաջնորդ Վենեզավրի գլխավորությամբ, ենթարկվում էին զարգացման։ Շուտով Բուլբազավրը Պիկաչուի միջոցով Էշին հայտնում է, որ չի ցանկանում վերածվել Իվիզավրի և երիտասարդ պոկեմարզիչն ընդունում է իր Բուլբազավրի կամահայտնությունը։ Այսպիսով, Կանտոյի խորհրդավոր պարտեզը այն վայրն է, որտեղ Բուլբազավրերը վերածվում են Իվիզավրի։
Իվիզավրերն անիմեում
Իվիզավրը եղել է Մեյի առաջին պոկեմոններից մեկը, որը սկզբնական տարբերակում եղել է Բուլբազավրի կարգավիճակով։ Վերջինս էվոլյուցիայի է ենթարկվել «Առաջավոր սերունդների շարք» եթերաշրջանի 133-րդ թողարկման ժամանակ։ Իվիզավրի հայտնի պոկեմարզիչներից է նաև Շաունան։
Երկու դրվագներում Իվիզավրերի մասին համառոտ տեղեկատվություն են հաղորդել Էշ Կետչումի և Սերենայի պոկեդեքսերը։ Մասնավորապես, Էշի պոկեդեքսը առանձնացրել է հետևյալ առաջնային տեղեկությունները․Սերենայի պոկեդեքսը ևս մեծ մասամբ արծարծում է միևնույն փաստերն ու իրողությունները՝ որոշակիորեն այլ ձևակերպումներով։
Մանգայում
Մանգայում ևս Իվիզավրը հայտնվում է որոշ կադրերում։ «Էլեկտրական Պիկաչուի հեքիաթը» ֆիլմաշարի «Ես քո Վենեզավրն եմ» թողարկման ընթացքում Էշի Պիկաչուն և Բուլբազավրը ծանոթանում են մի վայրի Իվիզավրի, որը վերջիններիս պատմում է 300-ամյա Վենեզավրի լեգենդը։ Փաստերը այնպես են դասավորվում, որ նրանք փրկում են Վենեզավրին՝ պարտության մատնելով «Թիմ Ռոկետ»-ի Արբոկին և Վիզինգին։
Էվոլյուցիա
Իվիզավրը համարվում է Բուլբազավրի զարգացման միջանկյալ ձևը ։ Վերջինս զարգանում է Բուլբազավրից վերածվելով Իվիզավրից։ Հատկությունները էական փոփոխություն չեն կրում, սակայն բարձրանում է գրոհի ուժգնությունը, պաշտպանությունն ու տեխնիկան ։
Տեխնիկա
Ի տարբերություն առաջին սերնդի մյուս սկզբնադիր պոկեմոնների՝ Իվիզավրն ունի բավականին զարգացած տեխնիկական հնարավորություններ, մասնավորապես՝ հատուկ պաշտպանության և գրոհի բարձր վիչակագրական աստիճան։ Արագությունը, պաշտպանական ընդունակություններն ու գրոհի ուժգնությունը փոքր-ինչ զիջում են առաջին սանդղակի ունակություններին ։
Ստորև ներկայացված է Իվիզավրի տեխնիկական հնարավորությունների թվային պատկերը․
Ծանոթագրություններ
Կատեգորիա:Թույն տեսակի պոկեմոններ Կատեգորիա:Խոտ տեսակի պոկեմոններ
Don't Let Me Down (երգ, The Chainsmokers)
«Don't Let Me Down», ամերիկացի դիջեյների The Chainsmokers դուետի և երգչուհի Դայայի (Daya) մասնակցությամբ ձայնագրված երգ ։ Թողարկվել է 2016 թվականի փետրվարի 5-ին որպես Collage մինի ալբոմի սինգլ։ Այն գլխավորել է Dance/Electronic Songs (Billboard) հիթ-շքերթը ։ Սինգլի տպաքանակն ԱՄՆ-ում գերազանցել է 1,7 մլն օրինակը և այն ստացել է պլատինե կարգավիճակ RIAA-ից։ Տեսահոլովակը վայելել է մեծ ժողովրդականություն (ավելի քան 1 միլիարդ դիտում 2018 թվականի հուլիսի տվյալներով)։ Գրեմմի-2017 մրցանակաբաշխությունում երգը հաղթել է Լավագույն պարային ձայնագրություն անվանակարգում ։
Երգն ընդգրկվել է Billboard-ի կողմից կազմված 2016 թվականի ԱՄՆ լավագույն սինգլների ամփոփիչ ցանկում (հորիզոնական № 8) :
Երգի հիման վրա նկարահանված տեսահոլովակը YouTube-ում հայտնվել է 2016 թվականի ապրիլի 29-ին ։
Քավեր տարբերակներ
Ամերիկացի երգիչ և դերասան Աշերը ձայնագրել է «Don't Let Me Down» երգի իր տարբերակը BBC Radio 1 ռադիոկայանի Live Lounge ալիքում 2016 թվականի սեպտեմբերի 5-ին ։
Արա Պապյան
Վաղ տարիներ
Ծնվել է 1961 թվականի հունիսի 6-ին Երևանում, Հայկական ԽՍՀ։ Ծառայել է խորհրդային բանակի կազմում Աֆղանստանում որպես ռազմական թարգմանիչ ։
1984 թվականին ավարտել է Երևանի պետական համալսարանը և նույն թվականին ստացել է բակալավրի աստիճան։ 1989 թվականին ստացել է պատմության մագիստրոսի աստիճան։ 1994 թվականին ավարտել է Ռուսաստանի ԱԳՆ դիվանագիտական ակադեմիան, իսկ 1999 թվականին Հռոմում գտնվող ՆԱՏՕ-ի պաշտպանության քոլեջը ։
Լեկցիաներով հանդես է եկել Կիպրոսի Նիկոսիա քաղաքի Մելքոնյան կրթահամալիրում ։
Դիվանագիտական կարիերա
Երկար տարիներ աշխատել է ՀՀ ԱԳՆ-ում՝ զբաղեցնելով տարբեր պաշտոններ, այդ թվում եղել է ԱԳՆ բազմաթիվ վարչությունների քարտուղար և պետ։ Աշխատել է որպես քարտուղար Թեհրանում և Բուխարեստում։ Հետագայում նշանակվել է որպես Հասարակության հետ կապերի վարչության պետ։ 2000-2006 թվականներին եղել է Կանադայում Հայաստանի արտակարգ և լիազոր դեսպան ։
Հետագա կյանք
Դիվանագիտական կարիերան թողնելուց հետո Պապյանը սկսում է ուսումնասիրել հայկական հարցի իրավաբանական կողմերը՝ Արցախյան պատերազմ, Վիլսոնյան Հայաստան և այլն։ Այդ հարցերով բազմաթիվ ելույթներ է ունեցել հայկական համայնքներում աշխարհով մեկ, այդ թվում՝ Լոս Անջելեսում ։
Զբաղվում է ազգային փոքրամասնությունների իրավունքների հարցերով և իր հարցազրույցներում բազմաթիվ անգամ հայտարարել է, որ Հայաստանը պետք է աջակցի Ադրբեջանում ազգային պետականությունից զրկված ժողովուրդներին (թալիշներին, լեզգիներին և այլն) սեփական պետության ստեղծման հարցում ։
Անձնական
Պապյանը տիրապետում է մի շարք լեզուների՝ հայերեն, անգլերեն, ռուսերեն, պարսկերեն և հունարեն։ Ամուսնացած է, ունի երկու զավակ՝ Նարեկ և Տարոն ։
Արտաքին հղումներ
Կատեգորիա:1961 ծնունդներ Կատեգորիա:Երևան քաղաքում ծնվածներ Կատեգորիա:Հայ պատմաբաններ Կատեգորիա:Հայ դիվանագետներ Կատեգորիա:Դիվանագետներ այբբենական կարգով Կատեգորիա:Կանադայում Հայաստանի դեսպաններ Կատեգորիա:ԵՊՀ շրջանավարտներ Կատեգորիա:Միջազգային իրավունքի մասնագետներ
Զևակո
Զևակո (Zévaco, Zevacu), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A358։
Բնակչություն
Համայնքի բնակչությունը 2008 թվականին կազմում էր 61 մարդ։
2007 թվականի տվյալներով 28 աշխատունակ տարիքի մարդկանցից (15-64 տարեկան) 21-ը տնտեսապես ակտիվ էին, 7-ը անգործունակ (ակտիվության ցուցանիշը 75,0 %, 1999 թվականին եղել է՝ 35,3 %)։ 21 աշխատունակ բնակիչներից 19-ը աշխատում էին (14 տղամարդ և 5 կին), անաշխատանք էին 2-ը (1 տղամարդ և 1 կին)։ 7 անգործունակ մարդկանցից 3-ը աշակերտներ կամ ուսանողներ են, 0-ը թոշակառու, 4-ը անաշխատունակ էին այլ պատճառներով .։
Քսիլոնգ կայան
Քսիլոնգ կայան (兴隆观测基地), աստղադիտարան (ՄԱՄ կոդը՝ 327) տեղակայված Յանշան լեռնաշղթայի հիմնական լեռնագագաթից հարավ Չինաստանի Հեբեյ նահանգում։
Հիմնվել է 1968 թվականին։ Այս պահին հանդիսանում է ՉԱԱ հիմնական դիտարկումների կայանը։ Ասիայի տարածքում գտնվող ամենամեծ աստղադիտարանն է ։ Աստղադիտարանում տեղադրված են 50 սմ-ը գերազանցող 9 աստղադիտակներ։ Դրանք են՝
Մոկգոպոնգ
Մոկգոպոնգ (Mookgopong), հնում նաև կոչվել է Նաբոմսպրուիտ (Naboomspruit), վարչական կենտրոն և քաղաք Մոկգոպոնգ (տեղի մունիցիպալիտետ) Հարավաֆրիկյան հանրապետության ՝ Վատերբերգի և մասամբ Լիմպոպո նահանգների կազմի մեջ ։
Պատմություն
Քաղաքը հիմնադրվել է 1910 թվականին։ Հարուստ ընդերքի պատճառով այստեղ հայտնաբերել են անագի և պլատինի մեծ պաշարներ։ 2006 թվականի նոյեմբերի 24-ին ՀԱՀ-ի խորհրդարանը պաշտոնապես քաղաքը վերանվանեց և կոչեց Մոկգոպոնգ։
Ծանոթագրություններ
Կատեգորիա:Հարավաֆրիկյան Հանրապետության քաղաքներ Կատեգորիա:1907 թվականին հիմնադրված բնակավայրեր
Ֆրանկոֆոն մամուլի միջազգային միություն
Ֆրանկոֆոն մամուլի միջազգային միություն (Union internationale de la presse francophone, UPF), ֆրանսերեն ստեղծագործող ժուռնալիստների ընկերակցություն։ Ստեղծվել է 1950 թվականին, համարվում է աշխարհի ամենահին ֆրանկոֆոն կազմակերպությունը, ունի ավելի քան երեք հազար անդամ աշխարհի 110 երկրներում ։
Պատմություն
Ընկերակցությունը հիմնադրվել է 1950 թվականին Լիմոժում (Ֆրանսիա), կանադացի ժուռնալիստ Էմիլ-Դոստալե Օ՛Լերիի նախաձեռնությամբ, ով էլ հենց դարձել է կազմակերպության առաջին նախագահը ։ Կազմակերպությունը 2001 թվականի հոկտեմբերի 24-ին, Լիբանանի մայրաքաղաք Բեյրութում կայացած 33-րդ ժողովի ընթացքում իր անվանումը Union internationale des journalistes et de la presse de langue français-ից փոխել է Union internationale de la presse francophone-ի ։
Գործունեությունը
UPF-ն իր առջև նպատակ է դրել զարգացնել համագործակցությունը ֆրանկոֆոն զանգվածային լրատվության միջոցների միջև ։ Սկզբնապես ծառայելով որպես ֆրանսախոս ժուռնալիստների հանդիպավայր, հասունացած հիմնախնդիրները քննարկելու և լուծումներ փնտրել-գտնելու հավաքատեղի, ժամանակի ընթացքում UPF-ն դարձել է մասնագիտական միություն ։ Դա ոչ կառավարական միջազգային կազմակերպություն է, որը ճանաչված է Եվրոպական խորհրդարանի, Ֆրանկոֆոնիայի միջազգային կազմակերպության, Միավորված ազգերի կազմակերպության և միջազգային բազմաթիվ այլ կազմակերպությունների կողմից ։
Ազատ խոսքի մրցանակ
1991 թվականին ընկերակցությունը, La Francophonie կազմակերպության հետ համատեղ, սահմանել է Prix de la libre expression (Մրցանակ՝ արտահայտվելու ազատության համար) ։ Մրցանակը շնորհվում է յուրաքանչյուր տարի։ Դրանով պարգևատրվում են այն ժուռնալիստները, ովքեր, չնայելով հետապնդումներին, հալածանքներին, վտանգներին, իրենց ստեղծագործություններում ու գործելակերպում շարունակում են մնալ օբյեկտիվ, ճշմարիտ ու արդարամիտ ։ 2000-ական թվականներին այդ մրցանակին արժանացածների շարքում են Միշել Օժեն (Michel Auger, 2000 թ.), Le Rénovateur-ը (2003 թ.) և Մեյ Շիդաքը  (May Chidiac,  2005 թ.) :
Առաջնորդը
2008 թվականի օգոստոս ամսվա դրությամբ UPF-ի ղեկավարը Ալֆրեդ դան Մուսան (Alfred Dan Moussa) էր՝ Կոտ դ՛Իվուարից (Côte d'Ivoire) : Նա այդ պաշտոնում ընտրվել է 2007 թվականին ՝ հաջորդելով Ռադիո Ֆրանս Ինտերնասիոնալի նախկին նախագահ Էրվե Բուրժեին  ։
Արտաքին հղումներ
Կատեգորիա:1950 հիմնադրումներ Կատեգորիա:Ֆրանսերեն
Ջոկյակարտա սուլթանատ
Ջոկյակարտա սուլթանատ (Kesultanan Yogyakarta, Kasultanan Nagari Ngayogyakerto Hadiningrat, ճավայերեն արտասանվում է ), 1755 թվականից ներկայիս Ինդոնեզիայի Ճավա կղզու կենտրոնական մասում գոյություն ունեցած պետություն։ Լինելով ձևականորեն ինքնիշխան՝ գտնվել է սկզբնապես փաստացի, իսկ հետագայում՝ իրավականորեն ձևավորված կախվածության մեջ Հոլանդական Օստ Ինդիա գաղութային վարչությունից։
Սուլթանատը դարձավ պատերազմական գործողությունների թատերաբեմ 1825-1830 թվականների Ճավայական պատերազմի ժամանակաշրջանի ընթացքում, որի արդյունքում դրա տարածքի նշանակալի մասը անեքսիայի ենթարկվեց հոլանդացիների կողմից, իսկ ինքնավարության մակարդակը էականորեն կրճատվեց։ 1946-1948 թվականներին, Ինդոնեզիայի անկախության համար պատերազմի ընթացքում, սուլթանատի տարածք՝ Ջոկյակարտա քաղաք տեղափոխվեց պետության մայրաքաղաքը։
1950 թվականին Ջոկյակարտան մտավ Ինդոնեզիայի կազմի մեջ՝ հատուկ շրջանի իրավունքներով, որը կարգավիճակով հավասարեցված էր գավառի կարգավիճակին։ Ընդ որում, դրա ղեկավարներին էր օրենսդրորեն ամրագրված ժառանգական սուլթանական տիտղոսը և մի քանի ծիսակարգային արտոնություններ։
Կատեգորիա:Ինդոնեզիայի պատմություն
Ինքնակամ ճառագայթում
Ինքնակամ ճառագայթում, կամ ինքնաբերական ճառագայթում քվանտային համակարգերի (ատոմներ, մոլեկուլներ) կողմից ինքնակամ էլեկտրամագնիսական ճառագայթման երևույթ։ Այն տեղի է ունենում երբ համակարգը գրգռված վիճակից անցնում է ստացիոնար վիճակ։ Եթե ատոմը E2 մակարդակում է, այն չի կարող ֆոտոն կլանել, բայց կարող է ինքնակամորեն վերադառնալ E1 մակարդակ։
Ինքնակամ ճառագայթումը մի գործընթաց է, որտեղ քվանտային-մեխանիկական համակարգը (օրինակ, մոլեկուլ, ատոմ կամ այլ մասնիկ) անցնում է գրգռված էներգետիկ վիճակից ավելի ցածր էներգետիկ վիճակի (օրինակ՝ հիմնական վիճակ) և արտանետում է ֆոտոնի տեսքով՝ քվանտային էներգիայի քանակություն։ Այս գործընթացը կոչվում է քվանտային ճառագայթում։ Ինքնակամ ճառագայթումը, ի վերջո, պատասխանատու է լույսի մեծ մասի համար, որը մենք տեսնում ենք մեր շուրջը։ Այն այնքան համատարած է, որ կան բազմաթիվ անուններ կրող երևույթներ, որոնք, ըստ էության, նույն գործընթացն են։ Եթե ատոմները (կամ մոլեկուլները), որոնք հարուցվել են որևէ այլ կերպ, քան ջեռուցման, ինքնաբուխ ճառագայթման կոչվում է լումիսիսցենցիա։ Երբեմն մոլեկուլները մետա-կայուն մակարդակ ունեն և շարունակում են լուսարձակող ճառագայթումը անջատելուց հետո երկար ժամանակ։ Սա կոչվում է ֆոսֆորեսցենզիա։ Մարմինները, որոնք խավարում լուսարձակում են, ֆոսֆորեսծում են։ Լազերները սկսում են ինքնաբուխ ճառագայթումից, իսկ հետո շարունակական աշխատանքի ընթացքում աշխատում են խթանված ճառագայթման միջոցով։
Ինքնակամ ճառագայթումը չի կարող բացատրվել դասական էլեկտրամագնիսական տեսությամբ և իր էությամբ քվանտային գործընթաց է։ Առաջին մարդը, ով հենց ինքնաբուխ ճառագայթման արագությունը դուրս բերեց առաջին սկզբունքներից, Դիրակն էր իր քվանտային ճառագայթման տեսության մեջ, տեսություն, որը նա հետագայում անվանեց Քվանտային էլեկտրադինամիկա։ Ժամանակակից ֆիզիկոսները, երբ նրանք խնդրել են ֆիզիկական բացատրություն տալ ինքնակամ ճառագայթմանը, սովորաբար վերաբերում են էլեկտրամագնիսական դաշտի զրոյական էներգիային։ 1963 թվականին մշակվել է Ջեյնս–Կամմինգսի մոդելը, որը նկարագրում է երկմակարդակ ատոմի համակարգը, որը փոխազդում է քվանտային դաշտային մոդայի (այսինքն վակուումային) հետ օպտիկական ռեզոնատորի մեջ։ Այն տվել է ոչ ինտուիտիվ կանխատեսում, որ ինքնակամ ճառագայթման արագությունը կարող է ճշգրտվել՝ կախված շրջակա վակուումային դաշտի սահմանային պայմաններից։
Ալբերտ Այնշթայնի ֆենոմենատրամաբանական սահմանում
Ինքնակամ ճառագայթման հաճախությունը \nu_{21} որոշվում է 1 և 2 մակարդակների էներգիաների տարբերությունով․
Եթե E_2 մակարդակի ատոմային «բնակելիությունը» հավասար է N_2, ապա ինքնակամ ճառագայթման հզորությունը հավասար է․
որտեղ A_{21}-ը 2-րդ մակարդակից 1-ին անցնելու հավանականությունն է․
Ինքնակամ ժառագայթման լրիվ հավանականությունը հավասար է․
Օսցիլիատորի ուժը հավասար է․
Ինքնակամ ճառագայթման արագության հաստատունություն
Այնշթայնի կողմից ֆենոմենատրամաբանական ներդրված ինքնակամ ճառագայթման արագությունը երկար ժամանակ համարվում էր ատոմների (մոլեկուլների) ներքին անբաժանելի հատկությունը։ Շրջապատի հետ ջերմադինամիկ հավասարակշռությունը ժամանակ այս հատկության կարևորագույն նշաններից մեկը իր անշրջելիությունն է։ Այս հատկությունը պայմանավորված է ատոմի (մոլեկուլի) կողմից անսահման թվով վակուումային մոդերի հետ փոխազդեցությամբ։ Դրանց քանակի փոփոխությանը հանգեցնում է ճառագայթման արագության փոփոխությանը։ Դրա հասնելու համար կարելի է ատոմը տեղադրել ռեզոնատորի մեջ։ Ուսումնասիրենք միաէլեկտրոն ատոմ, որը ունի երկու էներգետիկ մակարդակ e և f, որոնք իրարից տարբերվում են -ով։
Ֆոտոնի ճառագայթման \Gamma_{0} հավանականությունը հայտնի է որպես A - Այնշթայնի գործակից և հավասար է․ որտեղ միավոր հաճախության մեջ մոդերի քանակն է՝ մոդերի խտությունը։.
Գրգռված վիճակից \tau ժամանակ հետո e մակարդակում գրգռված ատոմ գտնելու հավանականությունը հավասար է.
Ինքնակամ ճառագայթման պատճառ
Ինքնակամ ճառագայթման գործընթացը հնարավոր չէ բացատրել քվանտային մեխանիկայի նախնական տարբերակի տեսանկյունից, որտեղ տեղի է ունեցել ատոմի էներգիայի մակարդակների քվանտավորում, սակայն չի եղել էլեկտրամագնիսական դաշտի քվանտավորում։ Գրգռված ատոմների վիճակը իրենից ներկայացնում է Շրյոդինգերի հավասարման ճշգրիտ ստացիոնար լուծումները։ Այսպիսով, ատոմների անսահման երկար պետք է մնան գրգռված վիճակում։ Ինքնակամ ճառագայթման պատճառը ատոմի հետ զրոյական տատանումներ ունեցող էլեկտրամագնիսական դաշտի փոխազդեցության է։ Ատոմի վիճակը դադարում է կայուն լինել առաքվող քվանտի հաճախականության հավասար հաճախականությամբ զրոյական տատանումների բաղադրիչի ազդեցության հետևանքով ։
Գրականություն
Կատեգորիա:Ատոմային ֆիզիկա Կատեգորիա:Քվանտային ֆիզիկա Կատեգորիա:Էլեկտրամագնիսական ճառագայթում
Գվադառամա (ազգային պարկ)
Գվադառաման ազգային պարկ է Իսպանիայում, որն ընդգրկում է 34000 հա տարածք։ Ազգային հինգ պարկերի համակարգում ամենամեծն է։ Սիերա դե Գվադառամա լեռնաշղթան պարունակում է մի քանի էկոլոգիապես մաքուր տարածքներ, որոնք տեղակայված են Մադրիդ ինքնավար համայնքում ու Կաստիլիա և Լեոն ինքնավար մարզում։ Օրենքը, որը ղեկավարում է վերջերս ընդունված ազգային պարկը, հրապարակվել է BOE -ում 2013 թվականի հունիսի 26-ին։
Արտաքին հղումներ
Կատեգորիա:Իսպանիայի աշխարհագրություն Կատեգորիա:Իսպանիայի զբոսայգիներ Կատեգորիա:Իսպանիայի ազգային այգիներ Կատեգորիա:Կատեգորիա ԲՊՀՄ II
Բորելո
Բնակչությունը կազմում է 444 մարդ (2008 թվականի տվյալներով)։ Բնակչության խտությունը՝ 32 մարդ/կմ²։ Տարածքը՝ 14 կմ²։ Էլեկտրոնային փոստ` 66040։ Հեռախոսային կոդ` 0872։
Հնդկաստանի քաղաքական համակարգ
Ծանոթագրություններ
Կատեգորիա:Հնդկաստանի քաղաքականություն
Հոմանիշություն
Հոմանիշություն, լեզվի արտահայտության և բովանդակության (ձևի և բովանդակության) փոխհարաբերությունները բացահայտող լեզվական երևույթ, որով բնութագրվում են ձևով (հնչյունակազմով) տարբեր, սակայն իմաստով նույն կամ խիստ մոտ բառերը, ձևույթները, բառաձևերը, բառակապակցությունները, նախադասությունները և այլն։
Հոմանիշությունն ունի համակարգային բնույթ և հատուկ է լեզվական այն մակարդակներին, որոնք ունեն իմաստակիր միավորներ։
Հոմանիշների տեսակները
Հոմանիշները լինում են բառական և քերականական։ Բառական հոմանիշները ընդգրկում են լեզվի բառական համակարգը, դրանք ձևով տարբեր, իմաստով նույն կամ նման բառերն են, որոնք կազմում են հոմանիշական շարքեր՝ քաջ-արի-խիզախ, մազ-հեր-վարս-ծամ և այլն։ Այս խմբի մեջ են մտնում նաև բառադարձվածային հոմանիշները՝ հաջողվել-գլուխ գալ, խռովել-երես դարձնել։ Քերականական հոմանիշները երևան են գալիս լեզվի քերականական համակարգում և, ի տարբերություն բառական հոմանիշների, ունեն շատ ենթատեսակներ՝ հոմանիշ ձևույթներ (ի-վա-ոջ, եր-ներ-ք-ենք և այլն), բառաձևեր (կանգնել եմ-կանգնած եմ, գրելու եմ, պիտի գրեմ), բառակապակցություններ (գիրքը դնել սեղանին—գիրքը դնել սեղանի վրա), նախադասություններ (Հեռվից նկատելի է — Հեռվից նկատվում է, Ւնչռ՞ւ ես հուզվում-Մի՛ հուզվիր) են, որոնք խմբավորվում են «ձևաբանական և շարահյուսական հոմանիշներ» տեսակների մեջ։ Կան նաև բառաքերականական հոմանիշներ, այս դեպքում հոմանիշական շարք են կազմում բառական և քերականական միավորները (գարնան-գարնանային, արագընթաց-արագ ընթացող)։ Հոմանիշների բնորոշման համար խիստ կարևոր է այն հանգամանքը, որ նրանք, մատնանշելով նույն առարկան, հատկանիշը, առարկայական հարաբերությունը, սովորաբար ունենում են նրբիմաստային, ոճական, հուզարտահայտչական գործառական տարբերություններ։
Նույնանիշներ և համանիշներ
Ըստ իմաստային մերձավորության հոմանիշները բաժանվում են երկու խմբի՝ նույնանիշներ (բացարձակ հոմանիշներ) և համանիշներ (հարաբերական հոմանիշներ)։ Նույնանիշները ձևով տարբեր, իմաստով լրիվ նույնական լեզվական միավորներն են, որոնք կարող են ունենալ միայն գործառական-ոճական տարբերություններ կամ գտնվել լրացուցիչ բաշխման հարաբերության մեջ (հմմտ. դրամ-փող, պարանոց-վիզ, տվեցի-տվի, ձյան-ձյունի, ի-ու-վա և այլն)։ Համանիշները ձևով տարբեր, իմաստով մոտ լեզվական միավորներն են։ Արտահայտելով նույն առարկայի, հատկանիշի հասկացությունը, ինչպես նաև նույն քերականական հարաբերությունները՝ համանիշները տարբերվում են իրարից իմաստային նրբերանգներով, հատկանիշի դրսևորման որոշ աստիճանավորումով, տվյալ իմաստի դրսևորման ինտենսիվության աստիճանով, հուզարտահայտչական երանգավորումով, ոճական-գործառական առանձնահատկություններով (հմմտ. սիրուն-գեդեցիկ-հրաշագեղ, համարձակ-֊հանդուգն, ծիծաղել-հռհռալ, դեմք-մռութ, կոտրատել-կտոր-կտոր անել և այլն)։ Ի տարբերություն նույնանիշների, համանիշները լեզվում ունեն կիրառության մեծ ոլորտ և լեզվի հարստության, ճկունության չափանիշ են։
Տես նաև
Կատեգորիա:Բառագիտություն
Սովորական կուրամկնիկ
Սովորական կուրամկնիկ (Ellobius talpinus), համստերանմանների ընտանիքի փոքր ներկայացուցիչ է, սփռված է արևելյան Եվրոպայի և Ասիայի շատ մասերում։
Արտաքին տեսք
Մարմնի երկարությունը 10-12 սմ է։ Մորթու գույնը - բաց կաթնագույնց գրեթե սեւ գույնի, սովորաբար մոխրագույն՝ շագանակագույն երանգով։ Գլխի եւ աչքերի մոտի տարածքը մուգ է, գլխի ետին մասը՝ սև կամ գորշ մոխրագույն։ Որովայնը մուգ է մարմնագույն երանգով։ Աչքերը փոքր են, ականջների խեցիները բացակայում են։ Ունի լայն ոտքեր առանց մազերի։ Մորթին փափուկ է։
Այն տարբերվում է աֆղանական կուրամկնիկից գանգի կառուցվածքի հատկանիշներով, այլ կրծողներից՝ փոքր չափերով։
Լյուքսեմբուրգը Երկրորդ համաշխարհային պատերազմում
Լյուքսեմբուրգը Երկրորդ համաշխարհային պատերազմում, Լյուքսեմբուրգի մեծ դքսության պատմության ժամանակաշրջան, որը սկսվեց 1940 թվականի մայիսի 10-ին՝ գերմանական ուժերի կողմից Լյուքսեմբուրգ ներխուժումով և ավարտվեց 1944 թվականի վերջին և 1945 թվականի սկզբին՝ Հակահիտլերյան խմբավորման կողմից երկրի ազատագրումով։
1940 թվականի մայիսի 10-ին Լյուքսեմբուրգը լրիվ օկուպացվեց Երրորդ Ռայխի զորքերի կողմից։ 1942 թվականին պետությունը դարձավ Նացիստական Գերմանիայի մաս։ Օկուպացիայի ժամանակաշրջանում գերմանական իշխանությունները վարում էին Լյուքսեմբուրգի գերմանականացման քաղաքականություն։ Դրա վառ օրինակներից է այն, որ իշխանությունները դեմ էին Լյուքսեմբուրգում գերմաներենից բացի այլ լեզվի կիրառմանը։
1940-1944 թվականներին լյուքսեմբուրգցիները զորակոչվում էին Երրորդ Ռայխի Վերմախտ, որի արդյունքում դքսության տարածքում շարունակվեցին մեծանալ զավթիչների ընդվզումները։ Այն հանգեցրեց նրան, որ 1942 թվականին երկրում համատարած գործադուլի ալիք սկսվեց։ Գերմանականացման քաղաքականության գործունեությունը օժանդակում էր «Էթնիկ գերմանական շարժում» տեղական նացիստական կազմակերպությունը, որը ձևավորվել էր Լյուքսեմբուրգի օկուպացումից անմիջապես հետո։ Երկրի բռնազավթումից հետո Լյուքսեմբուրգի մեծ դքսուհի Շառլոտան ստիպված եղավ լքել երկիրը և հանգրվանել Մեծ Բրիտանիայում՝ Լոնդոնում։ Այնտեղ ձևավորվեց Լյուքսեմբուրգի վտարանդի կառավարությունը։
Նախադրյալներ
Լյուքսեմբուրգյան ճգնաժամի ավարտից հետո՝ 1867 թվականին, պետությունը հայտարարել է, որ չի մասնակցելու ոչ մի զինված հակամարտության։ Ակնառու էր այն, որ Լյուքսեմբուրգն իր ռազմաքաղաքական ներուժով անկարող էր մասնակցել պատերազմական գործողություններին։ Առաջին համաշխարհային պատերազմի ընթացքում գերմանական զորքերի կողմից Լյուքսեմբուրգի բռնազավթման տարիներին լյուքսեմբուրգյան զորանոցը կազմված էր 400 կամավորական և ժանդարմային ուժերից ։ 1939 թվականին գերմանական Ռայխստագում Ադոլֆ Հիտլերը հայտարարեց, որ պահպանելու է արևմտաեվրոպական այս երկրի սուվերենությունը ։
Այն բանից հետո, երբ Ֆրանսիայի և Մեծ Բրիտանիայի կառավարությունները պատերազմ հայտարարեցին Նացիստական Գերմանիային, Լյուքսեմբուրգի ցամաքային ուժերն աննշան չափով ավելացան։ 1940 թվականին Լյուքսեմբուրգի բանակային կորպուսը բաղկացած էր 13 սպաներից, 255 ժանդարմներից և 425 զինվորներից ։
Վախի պայմաններում գերմանական հնարավոր հարձակմանը սպասող լյուքսեմբուրգցիները 1939 թվականին սկսեցին դադարեցնել Լյուքսեմբուրգի ռադիոյի հեռարձակումը։ Լյուքսեմբուրգի բնակչության վիճակը երկրում համեմատաբար հանգստացավ այն ժամանակ, երբ Գերմանիայի և դաշնակիցների (Մեծ Բրիտանիա և Ֆրանսիա) միջև սկսվեց այսպես կոչված Տարօրինակ պատերազմը։ 1940 թվականի գարնանը Լյուքսեմբուրգի կառավարության նախաձեռնությամբ լյուքսեմբուրգա-գերմանական սահմանի երկայնքով սկսվեց Շուսթերի գծի կառուցողական աշխատանքները։ Վերջինիս շինարարության ընթացքում հիմնականում օգտագործվել է պողպատ և բետոն։
Ներխուժում
1940 թվականի մայիսի 9-ին գերմանացիները սկսեցին Շուսթերի գծի ապամոնտաժումը ։ Այսպես կոչված «Դեղին ծրագրի» շրջանակներում առավոտյան ժամը 4:35-ին գերմանական ցամաքային զորքերը ներխուժեցին Լյուքսեմբուրգ, միաժամանակ նաև Բելգիա և Նիդերլանդներ, իսկ ավելի ուշ՝ Ֆրանսիա։ Հանկարծակիի եկած լյուքսեմբուրգյան զորախմբերը գրեթե ոչ մի դիմադրություն ցույց չտվեցին և արդեն ժամը 9-ին գերմանացիները ապաստակել էին երկրի մայրաքաղաքը։
Գերմանական ուժերի կողմից Լյուքսեմբուրգ ներխուժումից հետո տասնյակ հազարավոր փախստականներ տեղափոխվեցին Ֆրանսիայի տարբեր բնակավայրեր՝ օկոիպացիոն գոտու մեջ ընկնելուց խուսափելու համար։ Ժամը 8.00-ին մի շարք ֆրանսիական ստորաբաժանումներ հատել են Լյուքսեմբուրգի սահմանը և մարտեր մղել նացիստների դեմ, սակայն շուտով նահանջել են։
Երկրի բռնազավթման ռազմական գործողությունների ընթացքում լյուքսեմբուրգյան կողմը ունեցել է նվազագույն թվով զոհեր․ անհետ կորել է 7 զինվոր, սպանվել է 1 օդաչու և 5 սպահի։
Քաղաքական կյանք
1942 թվականին Լյուքսեմբուրգը պաշտոնապես դարձավ Երրորդ Ռայխի տարածք ։ 1940 թվականին Լյուքսեմբուրգի կառավարիչ Գուստավ Սիմոնը հայտարարեց, որ իր ղեկավարած պրոտեկտորատի տարածքում արգելվում է ֆրանսերեն լեզվի օգտագործումը։ Նման որոշման շնորհիվ Լյուքսեմբուրգն առավել արագ կհաստատվեր Գերմանիայի կազմում։ Երկրում բարձրացվեցին պաստառներ, որոնց վրա գրված էր. «Ձեր լեզուն գերմաներենն է, միայն գերմաներենը» (Eure Sprache sei Deutsch und nur Deutsch) ։
Այն քաղաքացիները, ովքեր դեմ էին Լյուքսեմբուրգ գերմանականացմանը, հարկադրաբար հաստատեցին որոշումը։ 1942 թվականի օգոստոսից արական սեռի ներկայացուցիչ բոլոր լյուքսեմբուրգցիները զորակոչվում էին գերմանական Վերմախտ ։ Պատերազմի ընթացքում Գերմանիայի զինված ուժերում ծառայում էր 12 000 լյուքսեմբուրգցի, որոնցից 3000-ը սպանվել են ։